Taragonos provincija

Taragonos provincija – viena iš Ispanijos provincijų, esanti šalies šiaurės rytuose, Katalonijoje. Administracinis centras – Taragona. Ribojasi su Kasteljono provincija, Teruelio provincija, Saragosa, Leridos provincija, Barselona ir Viduržemio jūra.

2012 m. čia gyveno 813 tūkst. gyventojų (19-ta vieta tarp šalies provincijų), iš kurių maždaug penktadalis sostinėje Taragonoje. Plotas – 6303 kv. km (39-ta vieta tarp visų šalies provincijų). Provincijoje yra 183 savivaldybės.

 Ekonomika 
Taragona yra žemės ūkio kraštas, čia auginamos vynuogės, alyvuogės, vaisiai, ryžiai, pomidorai ir kitos daržovės. Pajūrio gyvenvietėse užsiimama žvejyba. Provincijoje yra tekstilės, metalo apdirbimo, popieriaus gamybos pramonės, tačiau dominuoja naftos perdirbimo pramonė, kuri yra sutelkta apie provincijos sostinę Taragoną, netoli uosto. Provincijoje yra dvi branduolinės elektrinės – Vandellós ir Ascó. Turizmas išvystytas pakrantėje, daugiausia aplink Salou.Tarragona. (2012). Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica.

 Didžiausi miestai 
Didžiausi provincijos miestai (2023 m.):
 Reusas – 103,9 tūkst. gyventojų
 Taragona – 67,2
 El Vendrelis – 29,7
 Salou – 26,6
 Tortosa – 24,5
 Valjsas – 22,6
 Amposta – 20,7
 Kambrilsas – 19,9
 Vila Seka – 18,4
 Toredembara – 17,6

 Administracinis suskirstymas 
Provinciją sudaro dešimt komarkų:

 Komarka Gyventojų skaičius Plotas (km²) Administracinis centras Alt Kampas 38.824 538,0 Valsas Baš Kampas 161.090 697,1 Reusas Baš Ebras 71.708 1.002,7 Tortosa Baš Penedesas 73.665 296,2 El Vendrelis Konka de Barbera 19.589 650,2 Montblankas Montsija 61.989 735,4 Amposta Prioratas 9.521 498,6 Falsetas Ribera d'Ebre 22.632 827,3 Móra d’Ebre Taragonesas 202.662 318,9 Taragona Tera Alta 12.464 743,4 Gandesa

2004 m. duomenys pagal „Katalonijos Statistikos Institutą“

 Šaltiniai 

Kategorija:Ispanijos provincijos
Kategorija:Katalonijos provincijos